# data[].attributes.headline
ศิลปินนักร้อง

# data[].attributes.subject
ศิลปินนักร้อง

# data[].attributes.body
เหตุผลที่ชอบศิลปินนักร้องที่ชื่อ ปู พงษ์สิทธิ์ คำภีร์ เพราะเป็นนักร้องเพลงแนวเพื่อชีวิต ซึ่งส่วนตัวผมเป็นคนที่ชอบฟังเพลงเพื่อชีวิตอยู่แล้ว หลังจากได้มาฟังเสียงของศิลปินท่านนี้ ทำให้ผมยิ่งชอบเพิ่มมากขึ้น นอกจากท่านจะมีเสียงไพเราะ ที่เป็นเอกลักษณ์ ไม่เหมือนใคร เพลงที่ท่านเขียนหรือแต่งขึ้นนั้น มีเนื้อหาที่ลึกซึ้ง กินใจ ไม่ว่าจะเป็นเรื่องของความรัก วิถีชีวิต อาชีพ การให้กำลังใจหรือแนวคิด สะท้อนสภาพปัญหาหรือเหตูการณ์บ้านเมืองที่เกิดขึ้นทั้งในอดีตและปัจจุบัน ที่แต่งขึ้นจากชีวิตจริง ทั้งที่เป็นเรื่องที่เคยเกิดขึ้นกับตัวเอง หรือเรื่องของคนอื่นที่ได้ฟังมา โดยผมคิดว่าสมญานามของคำว่าเพลง เพื่อชีวิตที่แท้จริง เวลาฟังเพลงของท่านแล้ว มันทำให้ผมสบายใจ รู้สึกผ่อนคลาย บางเพลงก็ทำให้ผมมีแรงที่จะสู้กับเรื่องต่าง ๆ ที่เกิดขึ้น ได้จินตนาการไปตามเพลง ซึ่งบางเพลงก็สอดคล้องกับชีวิตของผมเอง เวลาผมได้ฟังแล้วรู้สึกแบบมีพลัง จึงทำให้ผมชอบศิลปินนักร้องท่านนี้ครับ

# data[].attributes.headline
การออกกำลังกาย

# data[].attributes.subject
การออกกำลังกาย

# data[].attributes.body
การออกกำลังกาย เป็นกิจกรรมที่เสริมหรือคงสมรรถภาพทางกาย ความแข็งแรงและสุขภาพทั่วไปของร่างกาย อาจทำเพราะเหตุต่าง ๆ รวมทั้งเพื่อเสริมการเติบโตและพัฒนาการของร่างกาย ป้องกันไม่ให้แก่เร็ว เสริมสร้างความแข็งแรงของกล้ามเนื้อและระบบไหลเวียนโลหิต ปรับปรุงทักษะทางกีฬา ลดหรือรักษาน้ำหนัก และเพื่อความสนุก อีกทั้งยังมีผลดีต่อสุขภาพ การออกกำลังกายช่วยธำรงสมรรถภาพทางกาย ช่วยรักษาน้ำหนักให้ถูกสุขภาพ ช่วยย่อยอาหาร ช่วยสร้างและรักษาความหนาแน่นของกระดูก ความแข็งแรงของกล้ามเนื้อ และความยืดหยุ่นได้ของข้อต่อ ลดความเสี่ยงเมื่อผ่าตัด และเสริมความแข็งแรงของระบบภูมิคุ้มกัน งานศึกษาบางงานชี้ว่า การออกกำลังกายอาจเพิ่มการคาดหมายคงชีพและคุณภาพชีวิตโดยทั่วไป ดังนั้นแล้ว ผมจึงชอบออกกำลังกาย ไม่วาจะเป็นการวิ่ง การเวทเทรนนิ่ง รวมไปถึงการเล่นกีฬาชนิด ต่าง ๆ เพราะการออกกำลังกายให้ประโยชน์หรือผลดีต่อร่างกายของเราเป็นอย่างมาก จะได้มีร่างกายที่แข็งแรง ห่างไกลจากโรคภัยไข้เจ็บ

# data[].attributes.attachment_link.title
การออกกำลังกายเพื่อสุขภาพ

# data[].attributes.attachment_link.description
บทความเรื่อง การออกกำลังกายเพื่อสุขภาพ

# data[].attributes.headline
ทำงานเกษตรกรรม

# data[].attributes.subject
ทำงานเกษตรกรรม

# data[].attributes.body
การทำงานเกษตรกรรม เป็นสิ่งที่ผมชอบทำครับ เป็นอาชีพที่พ่อแม่และครอบครัวทำมาตั้งแต่อดีตจนถึงปัจจุบัน ซึ่งงานประเภทนี้จะทำเกี่ยวกับพืชผลต่าง ๆ เช่น มันสำปะหลัง อ้อย ข้าว ฯลฯ เป็นงานที่ค่อนข้างหนัก เนื่องจากต้องตากแดด ตากฝน ทั้งวัน ต้องใช้แรงกายอย่างมาก สิ่งที่ต้องมีคือความอดทน เหนื่อยก็ต้องทน ถ้าวันไหนไม่ทำก็ไม่ได้เงิน ผมเติบโตมากับงานประเภทนี้ ผมเลยจำเป็นต้องทำ และเกิดความชอบในที่สุด ถึงแม้ว่าจะเหนื่อยมากสักเพียงใด แต่เวลาที่ผมได้ทำแล้ว ผมรู้สึกสบายใจ และมีความสุข ที่ได้ใช้ชีวิตอยู่ตามท้องไร่ท้องนา อยู่กับธรรมชาติ บรรยากาศที่หาไม่ได้จากสังคมในเมือง อาจจะไม่ร่ำรวยเหมือนใครเขา แต่ผมก็ภูมิใจที่ได้รู้จักกับอาชีพนี้ และยังหลงรักอาชีพนี้มาจนถึงปัจจุบัน

# data[].attributes.body
อาหารที่ผมชอบก็มีอยู่ค่อนข้างมาก ส่วนใหญ่เป็นอาหารแนวอีสาน บ้าน ๆ แต่ที่ผมเลือกมาก็คือ ลาบเป็ด ที่ชอบก็เพราะว่า เป็นอาหารที่อร่อย ขั้นตอนและวิธีการทำค่อนข้างยาก กว่าจะได้กินต้องใช้เวลานานพอสมควร มากกว่าความอร่อยหรือรสชาติของลาบเป็ดนั้น ก็คือความสนุก ความพิถีพิถัน ในการทำแต่ละขั้นตอน คนอีสานส่วนใหญ่จะใช้อาหารประเภทนี้ในการเลี้ยง โดยเฉพาะเวลาที่เสร็จจากการทำไร่ ทำนา ก็จะทำอาหารเมนูเป็ดนี้ ไม่ว่าจะเป็นลาบหรือต้ม จะมีรสชาติที่เป็นเอกลักษณ์เฉพาะตัว ทั้งเครื่องเคียง ผักที่กินคู่กัน จึงทำให้ผมชื่นชอบอาหารชนิดนี้นั่นเองครับ

# data[].attributes.attachment_link.title
ลาบเป็ด 🦢 อาหารอีสานจานเด็ด | ครัวหลังบ้าน 🏡

# data[].attributes.body
"ผู้อยู่เบื้องหลัง" จากปลายปากกาสู่สำเนียงของศิลปินอัจฉริยะ "เนม สุรพงศ์" บทเพลงที่เล่าเรื่องราวชีวิตบ้านนอก ความยากจนเร้นแค้นของคนอีสานที่ฝากฝังความเจริญงอกงามของชีวิต กับลูก ลูกคือความหวังของพ่อแม่ ที่ยอมทุ่มเททุกอย่างให้ได้มีการศึกษาสูง ๆ งานทำดี ๆ เพื่อคุณภาพชีวิตที่สมบูรณ์ ที่เซอร์ไพรส์ไปกว่าเนื้อหาสาระของเพลงแล้ว ด้านนักแสดงในมิวสิควีดีโอเพลงนี้ ยังเป็นคนในครอบครัวของ เนม สุรพงศ์เอง คุณพ่อ คุณแม่ พี่ชาย และน้องสาวของเขาเอง มันจึงเป็นบทเพลงที่พิเศษสุด ๆ ที่อยากมอบสู่แฟนเพลง แทนการบอกรักพ่อแม่และคนในครอบครัว ฝากเพลงนี้ล่องลอยไปไกลแสนไกล สู่อ้อมกอดแห่งรักทุกครอบครัว เหตุผลที่ผมชอบเพลงนี้ เพราะผมฟังเพลงนี้เมื่อไรผมมีความรู้สึกว่า เราต้องสู้เพื่อคนข้างหลังของเรา ถึงแม้เราจะเหนื่อย แต่อย่าลืมว่าคนรอดูความสำเร็จของเรา เขาเหนื่อยกว่าเรา ซึ่งเพลงนี้อาจจะตรงกับชีวิตของใครหลาย ๆ คน โดยผมก็เป็นหนึ่งในนั้น ที่ครอบครัวไม่ได้ร่ำรวย พ่อแม่ทำไร่ทำนา รับจ้างหาเงินเพื่อส่งลูกเรียน หวังว่าลูกจะเรียนจบสูง ๆ ได้ใบปริญญา มีงานมีการทำที่ดี ไม่ต้องมาลำบากเหมือนพ่อกับแม่ แล้วสอนลูกว่า เมื่อได้ดีแล้วอย่าลืมตัว อย่าโอ้อวด เพราะเราอยู่สูงได้ เราก็สามารถตกต่ำได้เช่นกัน เพลงนี้จึงเป็นเพลงที่ตราตรึงอยู่ในใจผมเสมอมา และในเวลาที่ผมท้อ ผมเหนื่อย ผมมักจะเปิดเพลงนี้เพื่อเตือนใจตัวเองอยู่ตลอด

# data[].attributes.attachment_link.authors[].name
กระต่าย พรรณนิภา OFFICIAL

# data[].attributes.attachment_link.title
ผู้อยู่เบื้องหลัง - เนม สุรพงศ์ 【 OFFICIAL MV 】

# data[].attributes.headline
รายละเอียดผู้จัดทำ

# data[].attributes.subject
รายละเอียดผู้จัดทำ

# data[].attributes.body
นายวันชัย เครือวรรณ์ รหัสนักศึกษา 65040101204 คณะครุศาสตร์ สาขาวิชาภาษาไทย มหาวิทยาลัยราชภัฏอุดรธานี ชื่อเล่น ฟุ้ง อายุ 20 ปี ปัจจุบันอาศัยอยู่ที่ บ้านทมนางาม ตำบลทมนางาม อำเภอโนนสะอาด จังหวัดอุดรธานี